ร้านกับข้าวกับปลา ตรงอารีย์ คือร้าน iberry เดิม ถ้าใครผ่านไป ผ่านมาแถวนี้ก็จะเห็นได้ชัดเจน เพราะร้านอยู่ติดถนน แถมไม่ไกลจากทางขึ้น BTS อารีย์อีกด้วย 
   บรรยากาศในร้านก็สบายๆ ตกแต่งโทนน้ำตาล และไฟสีเหลือง ร้านไม่แคบจนเกินไปค่ะ เมนูก็มีชุดของคาว และของหวาน(เมนู iberry นั่นเองค่ะ ) 
   รายการแรกที่สั่ง ก็คือ ชาเขียวเย็น เพราะได้ส่วนลดโปรโมชั่นของ AISเหลือเพียง 75 บาท (จะถูกจะแพง พอเห็นว่ามีส่วนลดก็จะรู้สึกดีอย่างบอกไม่ถูกค่ะ 555) จากนั้น สั่ง แกงส้มผักรวม ปลาแซลมอนตะไคร้ แกงเขียวหวานไก่ ส้มตำปูนิ่ม จัดหนักค่ะเพราะแอบหิว รสชาติโดยรวมค่อนข้างจะหวานนำ แต่คิดว่าถ้าน่าจะทานกันได้ทั้งครอบครัวนะคะ กรณีที่พาเด็กๆมาด้วย แต่ส่วนตัว ชอบน้ำสลัดที่เป็นชุดเครื่องเคียงค่ะ อร่อยดี พอจัดของคาวแบบnon-stop 
เสร็จก็ ต้องตามด้วยของหวานนะคะ เราสั่งเป็น Iberry Original Half Toast เมนูนี้ ได้ไอศครีม 2 ลูกนะคะ สามารถเลือกรสชาติได้ค่ะ เป็นเมนูปิดท้ายของมื้อนี้ค่ะ อิ่มมากกกกก ค่ะ พูดเลย เพราะอาหารได้เยอะ 
   สรุปโดยรวมก็ถือว่าโอเคค่ะ อาหารใช้ได้ ขนมหวานอร่อย พนักงานดูแลได้ทั่วถึง อาหารได้ไวพอควร ถ้าใครใช้ AIS ได้ส่วนลดหลายรายการอยู่ค่ะ 
